Grasbergo kasykla

Grasbergo kasykla – vienas didžiausių aukso ir vario telkinių pasaulyje.How much gold is there left to mine in the world? Ši kasykla yra Indonezijos Centrinės Papua provincijoje, netoli Džajos viršukalnės. Kasyklą valdo bendra Indonezijos ir Papua vyriausybių ir JAV kompanijos „Freeport-McMoRan“ įmonė „PT Freeport Indonesia“.

„Freeport-McMoRan“ veikia pagal darbo sutarčių susitarimą su Indonezijos vyriausybe, kuris leidžia įmonei vykdyti žvalgymo, kasybos ir gamybos veiklą 11 100 hektarų teritorijoje (A bloke). Ji taip pat vykdo žvalgymo veiklą 167 000 ha teritorijoje (B bloke).

2022 m. Grasbergo kasykloje buvo išgauta 711 000 tonų vario, 55,9 tonos aukso ir 196 tonų sidabro.Freeport-McMoRan Inc.

Grasbergo kasykla buvo atidaryta 1972 m., o statybų kaina siekė 175 mln. JAV dolerių. Ji įrengta 4100 m aukštyje virš jūros lygio. Specialiai dėl šios kasyklos buvo nutiestas 116 km ilgio kelias, taip pat pastatyti vamzdynai, uostas, aerodromas, elektros jėgainė ir įkurtas Tembagapuros miestas.

1977 m. kasyklą užuolė Papua nepriklausomybės judėjimo kariai. Jie dinamitu susprogdino kasyklos vietas bei įrangą taip padarydami keliasdešimt milijonų dolerių nuostolį. Indonezijos kariuomenė į išpuolį reagavo labai žiauriai nužudydama apie 800 žmonių.

2003–2006 m. vario kainų šuolis padėjo kasyklai tapti labai pelninga. Dėl padidėjusio Azijos elektronikos gamintojų vario naudojimo jo kaina nuo 1500 dolerių už toną padidėjo iki 8100 dolerių už toną.

2005 m. laikraštis „New York Times“ paskelbė duomenis, jog nuo 1998 iki 2004 m. „Freeport-McMoRan“ įmonė Indonezijos kariams, policijai ir kitoms struktūroms kyšiais davė apie 20 mln. JAV dolerių.Below a Mountain of Wealth, a River of Waste


 Šaltiniai 

Kategorija:Kasyklos
Kategorija:Indonezijos geografija
Kategorija:Indonezijos ekonomika